[{"text_idx": "#000000", "text": "Arian yr UE i gefnogi datblygiad masnachol economi carbon isel yng Nghymru"}, {"text_idx": "#000001", "text": "Bydd bron i \u00a33 miliwn o arian yr UE yn cael ei fuddsoddi mewn prosiect newydd dan arweiniad consortiwm tair prifysgol yng Nghymru."}, {"text_idx": "#000002", "text": "Bydd prosiect y FLEXISApp yn canolbwyntio ar ymchwil cydweithredol gyda busnesau bach a chanolig, arbenigwyr diwydiant a\u2019r byd academaidd, i ddatblygu technoleg y gellir ei graddio\u2019n llawn ar gyfer systemau ynni carbon isel."}, {"text_idx": "#000003", "text": "Mae\u2019r prosiect hwn yn adeiladu ar lwyddiant rhaglen ymchwil 5 mlynedd barhaus FLEXIS a gefnogir gan \u00a315 miliwn o gyllid yr UE."}, {"text_idx": "#000004", "text": "Nod FLEXISApp yw manteisio ar y cyflenwad ymchwil presennol i ddatblygu system ynni gydnerth, fforddiadwy a diogel ledled Cymru, sydd a\u0302\u2019r potensial i\u2019w chymhwyso\u2019n fyd-eang."}, {"text_idx": "#000005", "text": "Bydd y safle ffisegol yn ardal Castell-nedd Port Talbot, sy\u2019n cael ei adnabod fel yr ardal arddangos FLEXIS, yn gweithredu fel hyb arddangos i brofi ac arddangos cynnyrch newydd fel rhannau cydran o systemau ynni gweithredol."}, {"text_idx": "#000006", "text": "Mae gwaith mesur a monitro priodol yn helpu i brofi effeithlonrwydd cynnyrch newydd, gan eu sefydlu fel atebion masnachol hyfyw, ac annog buddsoddwyr lleol a rhyngwladol sy\u2019n gweithio yn y diwydiant ynni cynaliadwy i\u2019w defnyddio."}, {"text_idx": "#000007", "text": "Gan weithio gyda chwmni\u0308au sydd wedi\u2019u lleoli yng Nghymru neu\u2019n symud i Gymru, bydd y prosiect hwn yn helpu i ddatblygu systemau a thechnolegau ynni carbon isel newydd, diogel a fforddiadwy, profedig, ar lefel fasnachol, y gellir eu gweithredu\u2019n lleol yng Nghymru yn ogystal a\u0302 ledled y byd. Bydd twf yr economi carbon isel yn helpu i fynd i\u2019r afael a\u0302 thlodi ac allga\u0301u cymdeithasol, gan leddfu tlodi trwy gynnig atebion cyflenwi mwy effeithlon a chost-effeithiol."}, {"text_idx": "#000008", "text": "\u201cMae Cymru bellach wedi\u2019i sefydlu\u2019n gadarn fel canolfan wyddonol flaenllaw ar gyfer gwaith ymchwil i systemau ynni hyblyg. Mae\u2019n hanfodol ein bod yn parhau i ddatblygu datrysiadau creadigol i heriau effeithlonrwydd ynni byd-eang, ac yn helpu i arwain y cyfnod pontio tuag at economi carbon isel, gwyrddach."}, {"text_idx": "#000009", "text": "Bydd y prosiect hwn yn helpu i ddatblygu cynnyrch a thechnolegau newydd ar gyfer eu cyflwyno i\u2019r farchnad, gan sicrhau bod systemau ynni cynaliadwy ar gael yn fasnachol ar lefel hollol weithredol. Bydd yn hyrwyddo cynnyrch gwyrddach ac yn gwella ansawdd aer, yn ogystal a\u0302 llywio twf economaidd a chreu swyddi newydd yng Nghymru yn y pen draw, gan greu Cymru sy\u2019n fwy cyfartal, yn fwy llewyrchus ac yn fwy gwyrdd."}, {"text_idx": "#000010", "text": "Drwy hyrwyddo cydweithredu ac annog dulliau gweithredu cydgysylltiedig i broblemau newid hinsawdd, mae cyllid yr UE yn parhau i lywio cynnydd o ran gwaith ymchwil a datblygu, gwyddoniaeth, seilwaith a sgiliau yng Nghymru, ac mae\u2019n chwarae rhan hanfodol wrth foderneiddio ein heconomi, gan gynyddu cynhyrchiant a datblygu cyfleoedd cyflogaeth a busnes.\u201d"}, {"text_idx": "#000011", "text": "\u201cRydym wrth ein bodd i dderbyn cymorth pellach gan yr UE i weithio ochr yn ochr a\u0302 phartneriaid diwydiant, i ddatblygu technolegau ynni arloesol i gyflawni targedau sero net erbyn 2050.\u201d"}, {"text_idx": "#000012", "text": "Bydd FLEXISApp yn bwrw ymlaen a\u0302 gallu ymchwil ac arddangos FLEXIS ac yn ariannu datblygiad masnachol technolegau ynni yn rhannol, sy\u2019n canolbwyntio ar ddatgarboneiddio diwydiannol a lleihau nwy ty\u0302 gwydr."}, {"text_idx": "#000015", "text": "Dr Wee has been seconded to FLEXISApp from the industrial partner, Maiple. His role at FLEXISApp is vital to the partnership project's success and will add industrial strength and knowledge to the project's research and academic focus."}, {"text_idx": "#000017", "text": "Bydd ymchwilwyr o Brifysgol Abertawe a Tata Steel yn rhan o brosiect newydd i ymchwilio i\u2019r posibilrwydd o ailafael mewn gwres gwastraff o fyd diwydiant er mwyn ei ailddefnyddio. Gall diwydiannau trwm ryddhau hyd at hanner yr ynni y maent yn ei ddefnyddio fel gwres gwastraff. Mae gwaith dur Port Talbot yn cynhyrchu digon o"}, {"text_idx": "#000018", "text": "Tair prifysgol o Gymru yn gweithio mewn partneriaeth i ddatblygu datrysiadau sero net a sbarduno twf economaidd"}, {"text_idx": "#000019", "text": "Building on the success of the ongoing 5 year FLEXIS research programme, FLEXISApp brings together industry, government and expertise from three leading schools of engineering in Wales."}, {"text_idx": "#000020", "text": "Ymunwch a\u0302\u2019r rhestr bostio i gael y newyddion diweddaraf ac i weld y cyfleoedd sydd ar gael gyda FLEXISApp."}]